**Postup pri poukázaní podielu zaplatenej dane u jednotlivých poukazovateľov**

**NEZABUDNITE!**

Dobrovoľníci, ktorí v roku 2017 dobrovoľnícky odpracovali minimálne 40 hodín (a majú o tom potvrdenie), môžu poukázať až 3% z podielu zaplatenej dane. Aby dobrovoľník mohol poukázať 3% z dane, tak musí získať Potvrdenie o odpracovaní minimálne 40 hodín dobrovoľníckych aktivít. Toto Potvrdenie môže vystaviť buď tzv. vysielajúca organizácia (teda organizácia, ktorá dobrovoľníka vysiela na výkon dobrovoľníckej práce) alebo tzv. prijímateľ (t. j. v prospech koho dobrovoľník aktivity vykonával). Dobrovoľníkov nie je potrebné nikde registrovať.

Ak chcete, aby nám daňový úrad oznámil, že ste nám zaslali svoje 2%/3%, zaškrtnite v tlačive **Vyhlásenie o poukázani podielu zaplatenej dane** alebo priamo v **daňovom priznaní** príslušný súhlas so zaslaním Vašich údajov (meno, priezvisko a trvalý pobyt).

1. **Fyzické osoby - ZAMESTNANCI - za ktorých podáva daňové priznanie zamestnávateľ**
* do 15. februára 2018 požiadajte zamestnávateľa o vykonanie ročného zúčtovania preddavkov na daň
* potom požiadajte zamestnávateľa o vyhotovenie Potvrdenia o zaplatení dane z príjmov zo závislej činnosti (ďalej len Potvrdenie)
* z tohto Potvrdenia si viete zistiť dátum zaplatenia dane a vypočítať:
1. 2% z Vašej zaplatenej dane - to je maximálna suma, ktorú môžete v prospech prijímateľa poukázať, ak ste v roku 2017 neboli dobrovoľníkom, alebo dobrovoľnícky odpracovali menej ako 40 hodín; táto suma však musí byť minimálne 3 €; alebo
2. 3% z Vašej zaplatenej dane, ak ste v roku 2017 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2017 dobrovoľnícky pracovali. Táto suma však musí byť minimálne 3 €.

**Upozornenie**: Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!

* z Potvrdenia vystaveného zamestnávateľom si vypočítajte sumu 2%/3% zo zaplatenej dane, zaokrúhľuje sa na eurocenty smerom nadol (suma nesmie byť nižšia ako 3 €) a vpíšte ju do Vyhlásenia o poukázani podielu zaplatenej dane
* do 30. apríla 2018 pošlite/doručte vyplnené [Vyhlásenie o poukázaní podielu zaplatenej dane z príjmov fyzickej osoby](http://rozhodni.sk/wp-content/uploads/2018/01/V2Pv17.pdf)\* a **Potvrdenie o zaplatení dane z príjmov zo závislej činnosti** príslušnému daňovému úradu
* tieto tlačivá sa podávajú výlučne na daňový úrad podľa miesta trvalého bydliska

**\* V tomto tlačive je v riadku 37 – „Obchodné meno (názov)“ celkom 37 políčok na vloženie názvu prijímateľa, názov Združenia pre kariérové poradenstvo a rozvoj kariéry má v neskrátenej podobe však až 52 znakov; odporúčame preto názov Združenia uviesť nasledovne: „Združenie pre kar. por. a rozvoj kar.“; jedinečným identifikačným znakom prijímateľa je IČO. Adresa, pod ktorou je ZKPRK registrované Notárskou komorou SR v Zozname príjemcov pre použitie podielu zaplatenej dane na osobitné účely : Sklodowskej 9, 851 04 Bratislava.**

**Upozornenie**: Podiel 2% a 3% z dane môže daňovník – fyzická osoba poukázať len v prospech jedného prijímateľa.

1. **Fyzické osoby - ktoré si podávajú sami daňové priznanie**
* do 31. marca 2018 podajú daňové priznanie príslušnému daňovému úradu podľa miesta trvalého bydliska
* Vypočítajte si:

a) 2% z Vašej zaplatenej dane – to je maximálna suma, ktorú môžete v prospech prijímateľa poukázať, ak ste v roku 2017 neboli dobrovoľníkom, alebo ste dobrovoľnícky odpracovali menej ako 40 hodín. Táto suma však musí byť minimálne 3 €.

b) 3% z Vašej zaplatenej dane, ak ste v roku 2017 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2017 dobrovoľnícky pracovali.Táto suma však musí byť minimálne 3 €.

**Upozornenie:** Ak ste poukázali 3% z dane, povinnou prílohou k daňovému priznaniu je aj Potvrdenie o odpracovaní minimálne 40 hodín dobrovoľníckej činnosti!

* Vyhlásenie o poukázaní podielu zaplatenej dane je už súčasťou formulára daňového priznania, preto je potrebné priamo do daňového tlačiva na strane č. 10 vypísať tieto údaje:

**názov**: Združenie pre kariérové poradenstvo a rozvoj kariéry

**sídlo**: Sklodowskej 9, 851 04 Bratislava

**forma**: občianske združenie

**IČO**: 42413605

**Upozornenie:** Podiel 2% alebo 3% z dane môže daňovník - fyzická osoba poukázať len v prospech jedného prijímateľa.

1. **Právnické osoby**
* do 31. marca 2018 podajú daňové priznanie príslušnému daňovému úradu
* vyhlásenie o poukázaní podielu zaplatenej dane je už súčasťou formulára daňového priznania, preto je potrebné priamo do daňového formulára vypísať tieto údaje:

**názov**: Združenie pre kariérové poradenstvo a rozvoj kariéry

**sídlo**: Sklodowskej 9, 851 04 Bratislava

**forma**: občianske združenie 00

**IČO**: 42413605

* vypočítaná suma 2%/1% z ich zaplatenej dane nesmie byť nižšia ako 8 €

Ak právnická osoba (firma) v zdaňovacom období, ktorého sa vyhlásenie týka alebo najneskôr v lehote na podanie tohto daňového priznania (t. j. do 31. 3. 2018) NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1% z dane – vyznačí v daňovom priznaní, že poukazuje iba 1% z dane.

Ak právnická osoba (firma) v zdaňovacom období, ktorého sa vyhlásenie týka alebo najneskôr v lehote napodanie tohto daňového priznania (t. j. do 31. 3. 2018) DAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane.

zdroje:

[www.rozhodni.sk](http://www.rozhodni.sk);

<https://www.financnasprava.sk/sk/obcania/dane/dan-z-prijmov/_danove-priznanie#AkoPoukazatPercentoDane>